Kambrijos kalnai
Kambrijos kalnai (val. Mynyddoedd Cambria, angl. Cambrian Mountains) – kalnų masyvas Didžiosios Britanijos pietvakariuose, Velse. Ilgis šiaurės – pietų kryptimi 150 km. Aukštis iki 1085 m (Snoudono k.). Sudaryti daugiausia iš skalūnų, klinčių, smiltainio. Vyrauja plokštikalnių reljefas su atskirais, ledynų nusmailintais masyvais (pvz., Snoudonija). Akmens anglių telkiniai. Viržynai, durpynai, slėniuose – plačialapių miškai, sodai. Kalnai susidarė kambro periode.